L 145/8
HR
Službeni list Europske unije
24.5.2022.
(6)
Ako se ESMA slaže sa svim nalazima ili dijelom nalaza istražitelja, a kako bi se osiguralo da osoba koja je predmet istrage može na odgovarajući način pripremiti svoju obranu, ta bi osoba trebala biti obaviještena i dobiti priliku za odgovor.
(7)
Pravo na saslušanje trebalo bi se procijeniti u odnosu na potrebu za hitnim djelovanjem ESMA-e u konkretnom slučaju.
Ako je hitno djelovanje u skladu s člankom 48.e Uredbe (EU) 2016/1011 opravdano, pravo na saslušanje osobe koja je predmet istrage ne bi trebalo spriječiti ESMA-u da poduzme hitne mjere.
U takvim slučajevima pravo na saslušanje osobe koja je predmet istrage trebalo bi osigurati što je prije moguće nakon donošenja odluke.
Međutim, postupkom bi se osobi koja je predmet istrage trebalo dati pravo da je sasluša istražitelj.
(8)
ESMA-ina ovlast za izricanje periodičnih penala trebala bi se izvršavati uz dužno poštovanje prava na obranu i ne bi se trebala primjenjivati dulje nego što je nužno.
Ako ESMA donese odluku o izricanju periodičnih penala, predmetna bi osoba trebala dobiti priliku da bude saslušana, a penali više ne bi trebali biti plativi od trenutka kada ta osoba postupi u skladu s nalogom ESMA-e koji se na nju odnosi.
(9)
Spisi koje su pripremili ESMA i istražitelj sadržavaju informacije koje su uključenoj osobi neophodne za pripremu za sudske ili upravne postupke.
Nakon što je osoba koja je predmet istrage primila obavijest o izvješću o nalazima od istražitelja ili ESMA-e, trebala bi imati pravo pristupa spisu, poštujući legitimni interes drugih osoba u pogledu zaštite njihovih poslovnih tajni.
Upotrebu dokumenata iz spisa kojima se pristupa trebalo bi dopustiti samo za sudske ili administrativne postupke koji se odnose na povrede članka 42.
Uredbe (EU) 2016/1011.
(10)
Ovlast za izricanje novčanih kazni i periodičnih penala te ovlast za njihovo izvršenje trebalo bi izvršiti u razumnom roku te bi stoga trebali podlijegati roku zastare.
Radi dosljednosti, u rokovima zastare za izricanje i izvršenje novčanih kazni ili periodičnih penala trebalo bi uzeti u obzir postojeće propise Unije koji se primjenjuju na izricanje i izvršenje sankcija za nadzirane subjekte te iskustvo ESMA-e u primjeni takvih propisa.
Radi pohrane naplaćenih novčanih kazni i periodičnih penala, ESMA bi ih trebala položiti na račune koji donose kamate te koji su posebno otvoreni za određene novčane kazne ili periodične penale s ciljem okončanja određene povrede.
U skladu s proračunskom razboritošću, ESMA bi Komisiji trebala te iznose prenijeti nakon što odluke postanu konačne zbog iscrpljenja ili isteka prava na žalbu.
(11)
U skladu s Uredbom (EU) 2021/168 Europskog parlamenta i Vijeća (2), referentne vrijednosti treće zemlje mogu se upotrebljavati u Uniji bez potrebe da relevantni administratori traže jednakovrijednost, priznavanje ili prihvaćanje u prijelaznom razdoblju produljenom do 2023.
Tijekom tog prijelaznog razdoblja, priznavanje u Uniji sustav je u kojem administratori referentnih vrijednosti treće zemlje mogu sudjelovati dobrovoljno, što upućuje na to da će njihove referentne vrijednosti ostati dostupne za upotrebu u Uniji nakon završetka prijelaznog razdoblja.
Stoga bi se tijekom tog razdoblja odredbe o novčanim kaznama trebale primjenjivati samo na administratore iz treće zemlje koji su dobrovoljno podnijeli zahtjev za priznavanje prije isteka prijelaznog razdoblja uvedenog Uredbom (EU) 2021/168 i ako su relevantno nacionalno nadležno tijelo ili ESMA odobrili priznavanje.
(12)
Kako bi se osigurala nesmetana primjena novih nadzornih ovlasti dodijeljenih ESMA-i, ova bi Uredba trebala hitno stupiti na snagu,
(2) Uredba (EU) 2021/168 Europskog parlamenta i Vijeća od 10. veljače 2021.
o izmjeni Uredbe (EU) 2016/1011 u pogledu izuzeća određenih referentnih vrijednosti promptnog deviznog tečaja trećih zemalja i određivanja zamjene za određene referentne vrijednosti koje prestaju te o izmjeni Uredbe (EU) br. 648/2012 (SL L 49, 12.2.2021., str. 6).